Laura Cornea

Motto: Arta – frumos balsam tămăduitor de pus la suflet.

rtista plastică Laura Cornea, cadru medical la un spital din Brașov și studentă la arte vizuale secția restaurare și conservare se ocupă cu toată ființa domniei sale de un grup de persoane cu dizabilități, în Asociația Sfântul Haralambie Brasov pe care le fericește folosind arta și pictura ca mijloc de terapie prin culoare și descoperirea acestor persoane ca fiind talentați. Laura Cornea pictează flori, peisaje, portrete, compoziții imaginare sau după natură.

Lucrările sunt apreciate de critica de specialitate, iubite și achiziționate de iubitorii de artă și frumos. Concepția plastică și cromatică reprezintă o componentă esențială a mesajului său artistic, care, cu instrumentele proprii gândirii proprii, dă dimensiuni artistice în creația sa plastică, argumentelor și ideilor picturale bine consolidate în interiorul ei demonstrate practic în tablourile pictate pe pânză sau carton. În tablouri redă pentru public înțelegerea realității ce ne înconjoară și o conștiință rațională a existenței omului și condiția sa spirituală și sensibilitate. Într-o convorbire telefonică m-a asigurat că: “E atâta frumusețe, folos și rost în viață!

Plin este cerul și pământul. Totul te bucură!”. Că e păcat să se treacă și să nu fie pictate. În calitatea de cadru medical și artist plastic mi-a mai spus că operele de artă sunt căi importante ce poartă mesaje venite din abisurile profunde ale conștiinței umane ce sălășluiesc în sufletele curate ale artiștilor plastici. Arta este lumea armonioasă în care omul merită să trăiască, o viață frumoasă pe care am dori-o să nu se sfârșească. Pictorii sunt suflete cromatice binefăcătoare tuturor oamenilor, în special celor aflați în suferința insuportabilă a singurătății. Marile dureri sunt tăcute. Ele nu se exprimă prin lacrimi (Torquato Tasso – 1544-1595).

Pictor Prof. Cojocaru Vergil-Cover

Contents